LEO ส่งมอบอาคารเรียนโครงการ “โรงเรียนนี้ เพื่อน้อง ปี 4”
LEO ส่งมอบอาคารเรียนโครงการ "โรงเรียนนี้ เพื่อน้อง ปี 4" ณ โรงเรียนบ้านซับชมภู อำเภอ หนองไผ่ จังหวัดเพชรบูรณ์ ซึ่งกิจกรรมดังกล่าวจัดขึ้นเมื่อเร็ว ๆ นี้
26 เม.ย. 2564

เกตติวิทย์ สิทธิสุนทรวงศ์ ประธานเจ้าหน้าที่บริหาร พร้อมด้วยลูกค้า คณะผู้บริหารและพนักงาน บริษัท ลีโอ โกลบอล โลจิสติกส์ จำกัด (มหาชน) หรือ LEO ร่วมทำกิจกรรมซ่อมแซมอาคารเรียน และส่งมอบอาคารเรียนหลังใหม่ พร้อมอุปกรณ์การศึกษา ให้กับคุณครูและนักเรียนโรงเรียนบ้านซับชมภู อำเภอ หนองไผ่ จังหวัดเพชรบูรณ์ ซึ่งเป็นส่วนหนึ่งในโครงการ “โรงเรียนนี้ เพื่อน้องปี 4” โครงการที่จัดตั้งขึ้นเพื่อช่วยเหลือเด็กนักเรียนที่อยู่ในถิ่นทุรกันดารและด้อยโอกาสทางการศึกษา ให้มีห้องเรียนและอุปกรณ์ที่จะมาช่วยส่งเสริมพัฒนาทักษะการศึกษาให้ดียิ่งขึ้น โดยโครงการนี้ได้รับเงินสนับสนุนมาจากการใช้บริการของลูกค้าทั้ง Sea freight และ Air freight และจากกิจกรรมวิ่ง LEO RUN FOR CHILD 2020 ที่ได้จัดกิจกรรมไปเมื่อเดือนตุลาคม 2563 ที่ผ่านมา และเมื่อสิ้นสุดโครงการ ทางบริษัทฯ ได้นำเงินที่ได้จากการระดมทุนดังกล่าวมาใช้ในการซ่อมแซมอาคารเรียน และมอบเป็นทุนการศึกษาให้กับโรงเรียนบ้านซับชมภู อำเภอ หนองไผ่ จังหวัดเพชรบูรณ์ ซึ่งกิจกรรมดังกล่าวจัดขึ้นเมื่อเร็ว ๆ นี้